ลักษณะร้าน : เป็นร้านขายดงบุริ หรือข้าวราดหน้าต่างๆสไตล์ญี่ปุ่น เป็นร้านในเครือของโออิชิและมีเปิดไม่ถึง 10 สาขาในไทย

บรรยากาศร้าน : ร้านสาขาโลตัสบางนา กม.8 นี้จะเป็นร้านขนาดกลางๆ ตกแต่งร้านธรรมดาๆ มองแล้วแลดูคล้ายกับร้าน KFC นิดๆ แต่สีสันการจัดแต่งดูด้อยกว่า
ภายในร้านจะมืดหน่อยๆ และแอร์ไม่ค่อยเย็นมากนัก แต่ภายในร้านสะอาด คนน้อยได้ความเป็นส่วนตัวดีครับ

ที่ตั้งร้าน : โลตัสบางนา กม.8 ชั้น 1

เมนูเด่นของร้าน : ดงบุริหรือข้าวราดหน้าต่างๆ มากกว่า 10 แบบด้วยกัน
ราคา : ราคาต่อชามเริ่มต้นที่ 79 บาท

สำหรับในวันนี้ผมสั่ง ข้าวหน้าเนื้อต้มซอสญี่ปุ่นมากิน
รสชาติ : เฉยๆครับ โดยข้าวหน้าเนื้อต้มซอสญี่ปุ่นนี้ เมื่อทานน้ำซอสที่ราดกับข้าวแล้วจะได้รสหวานอ่อนๆ กินแล้วไม่ถึงใจเท่าไหร่
ตัวเนื้อต้มซอสนั้นเป็นเนื้อที่มีขนาดบางๆ กัดขาดง่าย แต่ในตัวของเนื้อนั้นจะมีรสหวานอ่อนๆ เมื่อกินคู่กับข้าวแล้วจะถูกกลบรสชาติไปจนหมด
ต้องใส่ซีอิ๊วดำเพิ่มเข้าไป ทำให้กินชามนี้ได้เรื่อยๆครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 2.5 = หากเทียบกับร้านที่เคยกินร้านอื่นๆ ถือว่าร้านนี้ธรรมดาๆเฉยๆมากๆ
บรรยากาศ : 3 = ร้านสะอาดดี แต่ตกแต่งได้ไม่น่าเข้าเลย
บริการ 3.5 = พนักงานบริการดี ใส่ใจ
ราคา : 3.5 = ราคาไม่แพงมาก หากเทียบกับร้านอื่นๆที่ขายเมนูเดียวกันครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 26 / 6 / 56
